Gartner

Gartner, Inc. (ĝis 2001, Gartner Group) estas usona esplora kaj konsulta firmao specialiĝanta pri la strategia uzo de teknologio kaj teknologia administrado.Gartner at a glance, alirita la 23-an de junio 2008 Gartner estas la plej granda kompanio en la mondo en sia fako. Ĝi havas filiojn en diversaj landoj kaj ĝia ĉefsidejo de la firmao troviĝas en Stamford, Konektikuto.

Gartner provizas siajn produktojn (informo) kaj servojn (analizo) per esploraj raportoj, konferencoj kaj konsultado. Ĝiaj klientoj inkluzivas grandajn korporaciojn, registarajn agentejojn, teknologiajn kompaniojn kaj investajn firmaojn, kaj en tiuj organizaĵoj ĉefe por informsistemaj administrantoj kaj specialistoj. Krome, la kompanio okazigas konferencojn, kie la analizistoj de la kompanio prelegas pri temoj en ilia fako. 

La informoj, kiujn la kompanio provizas, inkluzivas: tendencojn en diversaj kampoj de komputado kaj informsistemoj, taksadon de programaro, aparataro kaj komunikadaj produktoj kaj ilian komparon kun konkurencaj produktoj. La klientoj de la kompanio estas organizaĵoj el diversaj sektoroj, kiel ekzemple: la publika sektoro, telekomunikado, bankado, asekuro, sanservo, industrio, teknologiaj kompanioj kaj riskkapitalaj fondusoj. La kompanio laborigas ĉirkaŭ 5 300 dungitojn, el kiuj 1 280 estas en esplorado kaj disvolviĝo.

Por bildigi la rezultojn de siaj merkatanalizoj, la kompanio uzas tiel nomatajn ciklojn de hiperbolo (d:Q2303838) kaj Magiajn Kvadrantojn. Tiuj montras la fazojn de publika atento, kiujn nova teknologio trairas post sia enkonduko. Magiaj Kvadrantoj ilustras kiel specifaj vendistoj poziciigas sin ene de ĉi tiu merkato laŭ kriterioj difinitaj de Gartner. Ĉi tiu poziciigado okazas en unu el kvar kvadrantoj: Gvidanto, Viziulo, Kontestanto kaj Niĉo. Gartner tipe ekzamenas vastan gamon da IT-merkatoj ĉiujare.Magia Kvadranto de Gartner. Gartner, alirita la 2-an de novembro 2016 (angla).

La esplorado de Gartner estas regule prezentita en publikaĵoj kiel ekzemple la Financial Times, The Wall Street Journal, The New York Times, Der Spiegel, The Register,Mega-analyst Gartner recently upset this mutual greengasm by pointing out the obvious ZDNet, kaj dekoj da aliaj gravaj financaj publikaĵoj konsideras Gartner fidinda fonto, citante ĝin multfoje ĉiu semajno. Kune kun IDC kaj Forrester, Gartner estas konsiderata ŝlosila esploristo de la IT-merkatoj. 

 Referencoj 

Kategorio:Aplikata komputiko
Kategorio:Teknologiaj firmaoj
Kategorio:Konsultado
Kategorio:Usonaj firmaoj
Kategorio:Transnaciaj firmaoj